146. löggjafarþing 2016–2017.

Þingskjal 313 — 224. mál.

Fyrirspurn

til sjávarútvegs- og landbúnaðarráðherra um heimaslátrun
og aukinn fjölbreytileika í matvælaframleiðslu.

Frá Teiti Birni Einarssyni.

1.	Telur ráðherra að rýmka megi reglur til að efla vöruþróun og sölu beint frá býli með það fyrir augum að auka fjölbreytileika í matvælaframleiðslu fyrir neytendur og efla atvinnu í dreifbýli?

2.	Telur ráðherra að leyfa eigi heimaslátrun, ekki aðeins til eigin nota á býli heldur einnig til sölu, að því gefnu að vöruvöndun og öryggi sé í fyrirrúmi?

3.	Til hvaða ráðstafana telur ráðherra að grípa þurfi svo framangreint nái fram að ganga á yfirstandandi kjörtímabili og hyggst ráðherra beita sér fyrir breytingum hvað þetta varðar?